[{"text_idx": "#000001", "text": "Oier Gomez azkena izan dadin, gizarte zibilari larunbateko manifestazioan egoteko deia egin dio Sare-k"}, {"text_idx": "#000002", "text": "Gizarte zibileko norbanako ezberdinek larunbatean Sare Herritarrak deitutako manifestazioa babestu dute. \u201cHeriotza honek, badu zergatia: egungo espetxe politika eta giza eskubideen urraketa\u201d. Gasteizko Udalak \u201celkartasuna eta babesa\u201d adierazi dio Oier Go\u0301mezen senide eta gertukoei."}, {"text_idx": "#000003", "text": "Larriki gaixorik zegoen Oier Gomez euskal errepresaliatu politikoa larunbatean hil zen, 04:30ean. Orain dela bi astetik ospitalean zegoen, haren osasun egoerak okerrera egin ostean, eta ordurako medikuek ohartarazia zuten preso ohiaren egoerak ez zuela hobera egingo. 35 urte zituen eta Gasteizkoa zen."}, {"text_idx": "#000004", "text": "\u201cGasteiztarrontzat, asteburu lazgarria izan da\u201d, adierazi dute Jose Ramon Lopez de Abetxuko preso ohiak eta Amaia Txurruka medikuak. \u201cHerrikide bat hil zaigu, baina sufrimendu honek badu arrazoi bat: egungo espetxe politika eta giza eskubideen urraketa\u201d."}, {"text_idx": "#000005", "text": "Bozeramaileek argi dute: \u201cOierri espetxealdiak heriotza zigorra ekarri dio. Minbizia jasan duen edonork daki gaixotasunaren artatzea baldintza ahalik eta onenetan jasotzearen garrantzia zein den; senideen eta lagunen babesa gertu izanez, kasua ongi ezagutzen duen eta konfantza osoa duen mediku baten jarraipena jasoz eta gaixotasuna gainditzeko eta berari indarrez aurre egiteko baldintzak lagun izanik. Oierri, ordea, horretarako aukera ukatu zioten\u201d, adierazi du medikuak."}, {"text_idx": "#000006", "text": "Oier Gomezek bizitako egoera bera pairatzen dute oraindik beste 21 euskal preso politikok: esklerosia, eskizofrenia paranoidea, desoreka depresiboa, minbizia... \u201cLarriki gaixo diren presoak ahalik eta artatze egokiena jasotzeko eskubidea dute. Pairatzen duten gaixotasuna gainditzeko ahalegin handiena eta aukera gehien izango dituzten baldintzetan artatze lanak jaso ahal izatekoa. Eta ez gaixotasunak atzera bueltarik ez duenean, sendaezina denean, kaleratuak izatekoa, horrek, heriotzera zigortzea suposatzen baitu\u201d."}, {"text_idx": "#000007", "text": "Horregatik, \u201cOier Gomez azkena izan dadin\u201d, gizarte zibilari datorren larunbatean, otsailaren 2an, 17:00etan Gasteizko Iparralde Gizarte Etxetik abiatuko den manifestazioan parte hartzeko gonbitea luzatu diote. \u201cLarriki gaixo dauden presoen espetxealdia eten eta dagozkien baldintzetan euren gaixotasunari aurre egiteko artatzea jaso dezaten\u201d."}, {"text_idx": "#000008", "text": "Asteazkenean, bi egunez beilatokia irekita egon ostean, Oier Gomezen gorputza ehortzi dute Miarritzen, omenaldi batekin lagunduta. Bueltako bidaian, babesa jaso dute senideek errautsak Arrasatetik igarotzerakoan."}, {"text_idx": "#000011", "text": "2017ko udaberrian onetsitako mozio batean, Gasteizko Udalak erabaki zuen eskumena zuten Frantziako agintariei eskatzea presoaren egoera kontuan har zezaten, hau da, gaixotasun larri eta sendaezina zuela."}, {"text_idx": "#000012", "text": "Ostegunean, berriz, Gasteizko Udalak \u201celkartasuna eta babesa\u201d adierazi dio Oier Go\u0301mezen senide eta gertukoei: \u201cGaixotasun larriak dituzten presoek beharrezko diren tratamendua eta zainketak jaso behar dituzte. Beste edonork bezala, gaixotasunari ahalik eta baldintza onenetan aurre egiteko eskubidea dute, gainditu ahal izateko [...] Gasteizko Udalak aktiboki lan egingo du Oier Go\u0301mezenaren antzeko kasurik berriro gerta ez dadin\u201c."}, {"text_idx": "#000014", "text": "Hala Bedin proiektu komunikatibo libre, komunitario eta eraldatzailea eraikitzen ari gara. Egunero, ehundaka gara proiektuan parte hartzen dugun pertsonak, eragiten digun errealitatea behatuz eta hura eraldatzen saiatuz, herri mugimenduekin batera."}, {"text_idx": "#000017", "text": "2 iruskinak \u201cOier Gomez azkena izan dadin, gizarte zibilari larunbateko manifestazioan egoteko deia egin dio Sare-k\u201d-n"}, {"text_idx": "#000018", "text": "Zorionak Hala Bedi gaiari egiten ari diozuen jarraipen informatiboagatik. Espresio eta mobilizazio ezberdinen berri ematenazken zazpi egunetan zehar. Eskerrik asko, benetan."}, {"text_idx": "#000024", "text": "\u201cEguneroko bihurtu zaigu ikasgela zein korridoreetan ikasle eta irakasleak, txano, eskularru, beroki eta mantekin ikustea\u201d"}, {"text_idx": "#000025", "text": "\u201cEnpresari eta bankarien ofentsibaren aurka proposamen propio bat eraiki behar dugu, politikari profesionalen fartsatik kanpo\u201d"}, {"text_idx": "#000026", "text": "Gasteizko Udalak errolda eta alokairu kontratuen salerosketa ahalbidetzen dituela salatu du Auzoan Bizik"}]